
f GALACTION 

DIN MILA LUI DUMNEZEU 
EPISCOPAL SFINTEI EPISCOPII 
A ALEXANDRIEI 
ŞI TELEORMANULUI 

TUTUROR DREPTCREDINCIOŞILOR CREŞTINI, 
CINULUI MONAHAL, PREA CUCERNICILOR 
ŞI PREA CUVIOŞILOR PĂRINŢI 
DIN ACEASTA SFÂNTĂ ŞI DE DUMNEZEU 
PĂZITĂ EPISCOPIE, 

HAR ŞI PACE DE LA HRISTOS DOMNUL CEL ÎNVIAT, 
IAR DE LA NOI PĂRINTEASCĂ ÎMBRĂŢIŞARE 
ŞI ARHIEREASCĂ BINECUVÂNTARE 

„ Doamne, suindu-Tepe Cruce, blestemul nostru 
cel strămoşesc l-ai şters; şi pogorându-Te în iad, 
pe cei legaţi din veac i-ai izbăvit, nestricăciune 
dăruind neamului omenesc. Pentru aceasta, 
cântând, slăvim învierea Ta cea făcătoare de 
viaţă şi mântuitoare. ” 

(Stihoavna, Stihira învierii glasul al 4-lea 
Miercuri - Săptămâna Luminată) 


Iubiţii noştri fii duhovniceşti, 

Hristos a înviat! 


Sărbătoarea Sfintei învieri ne oferă binecuvântat prilej să 
vă adresăm cuvânt de bucurie, de nădejde şi de biruinţă. Vestim 
astăzi slava, iertarea şi iubirea neasemănată ce au izvorât şi care 

continuă să se reverse neîncetat, peste veacuri, spre veşnicie, 
din mormântul gol al Celui ce ne-a izbăvit pe noi, prin Cruce, 
din robia păcatului şi a morţii, al Domnului şi Mântuitorului 
nostru Iisus Hristos. Atât de mare este harul acestei sfinte 
zile încât, cu emoţie sfântă, dăm mărturie şi noi într-un glas 
cu Sfântul Apostol Petru strigând: „ Tu eşti Hristosul, Fiul lui 
Dumnezeu Celui viu”\ iar cu Natanael zicem „Robi, Tu eşti 
Fiul lui Dumnezeu, Tu eşti împăratul lui Israel. 1 2 

învierea Domnului a fost un eveniment istoric. Hnstos, 
mort pe Cruce într-o anumită zi; Hnstos, înviat din mormânt 
cu trupul Său omenesc, slăvit, într-o anumită zi. Aceste două 
evenimente aparţin trecutului ca fapt istoric şi sunt atestate în scris 
de către martori credibili. însăşi Sfânta Evanghelie de la utrenia 
din această luminoasă noapte ne relatează Sfânta înviere ca pe un 
fapt istoric bine determinat în timp: „După ce a trecut sâmbăta, 
când se lumina de ziua întâi a săptămânii (Duminică), au venit 
Maria Magdalena şi cealaltă Mărie, ca să vadă mormântul Şi 
iată s-a făcut cutremur mare, că îngerul Domnului, coborând din 
cerşi venind, a prăvălit piatra şi şedea deasupra ei. Şi înfăţişarea 
lui era ca fulgerul şi îmbrăcămintea lui albă ca zăpada. Şi de 
frica lui s-au cutremurat cei ce păzeau şi s-au făcut ca morţi. Iar 
îngerul, răspunzând a zis femeilor: Nu vă temeţi, că ştiu că pe 

s\ 

Iisus cel răstignit II căutaţi. Nu este aici; căci S-a sculat precum 
a zis; veniţi de vedeţi locul unde a zăcut. ” 3 

Dacă învierea Domnului ar fi doar atât, un fapt istoric, 
ea ar reprezenta o simplă dată comemorativă, amintirea unui 
eveniment petrecut în anul 33 de la Naşterea lui Hristos şi 


1 Matei XVI, 16; 

2 Ioan 1,49; 

3 Matei XXVIII, 1-6; 

consemnat ca atare în istoria creştinismului, înscriindu-se altor 
evenimente istorice demne de amintire. Ca fapt religios, însă, 
învierea Domnului, depăşeşte cu mult dimensiunea unei simple 
amintiri. Hristos, o dată înviat, aparţine fiecărei zile şi fiecărei 
clipe, întrucât Viaţă fiind, El este cu noi, după făgăduinţa Sa, 
acum şi pentru totdeauna. Din acest punct de vedere, experienţa 
creştină este legată în mod fundamental de evenimentul învierii, 
fiindcă este acel eveniment din Sfintele Evanghelii care poate 
deveni parte a experienţei noastre personale. Asumată lăuntric, 
în universul nostru sufletesc, ea nu mai este comemorare, ci 
reactualizare, în sensul că, prin trăire în credinţă, omul devine 
contemporan cu evenimentul şi evenimentul contemporan cu 
omul. De aceea Sfânta Biserică, dând glas sărbătorii, se exprimă 
prin frumoasele ei cântări la timpul prezent, printr-un „ astăzi ” 
permanent: „ Ieri m-am îngropat împreună cu Tine, Hristoase; 
astăzi mă ridic împreună cu Tine, Cel ce ai înviat” 4 ; „Astăzi 
primăvara miresmează şi făptura cea nouă se bucură; astăzi 
se ridică încuietorile uşilor” 5 ; „învierea lui Hristos, văzând 
să ne închinăm Sfântului Domnului Iisus, Unuia Celui fără de 
păcat... ” 6 . Aceasta înseamnă că jertfa Mântuitorului Hristos şi 
Sfânta Sa înviere devin, prin credinţă, evenimentul vieţii fiecărui 
credincios. De aceea, înainte de a se împărtăşi, credinciosul 
rosteşte: „ Cinei Tale, celei de taină, Fiul lui Dumnezeu, astăzi 
părtaş mă primeşte, că nu voi spune vrăjmaşilor Tăi, Taina Ta, 
nici sărutare îţi voi da ca Iuda, ci ca tâlharul mărturisindu-mă, 
strig Ţie: Pomeneşte-mă, Doamne, întru împărăţia Ta. ” 7 


4 

5 

6 
7 


Canonul învierii, Cântarea 3-a; 

Duminica Tomii, Luminânda Slavă...Şi acum. 
Canonul învierii; 

Liturghier, Rugăciunile împărtăşirii, 

în lumina Sfintei învieri, fiecare clipă a vieţii noastre 
poate deveni o clipă a mântuirii, asemenea clipei de mărturisire 
a tâlharului pocăit de pe cruce. Prin înviere, timpul nu mai 
este intervalul dintre naştere şi moarte, ci intervalul dintre noi 
şi Viaţa-Hristos, Cel ce ne aşteaptă dincolo de porţile morţii 
trupeşti, moarte care devine ea însăşi o poartă spre viaţa 

/V 

veşnică. Jertfa Mântuitorului de pe Cruce şi Sfânta Sa înviere 
deschid posibilitatea tuturor oamenilor să moară şi să învieze 
duhovniceşte împreună cu El: „ Vremea mea încă n-a sosit; 
dar vremea voastră totdeauna este gata. ” 8 Sfânta înviere 
inaugurează un nou mod de viaţă, în care timpul îşi arată natura 
sa pascală, iar umanitatea vocaţia ei spre înviere. Astfel, învierea 
noastră ca fii ai lui Dumnezeu, devine necesitate şi cel mai firesc 
act al umanităţii şi chiar singurul rost al creştinismului însuşi. 
Totul în viaţa, activitatea şi persoana Mântuitorului este 

/V 

înviere, Paşti, trecere: venirea din cer pe pământ, viaţa şi învăţătura 
Sa. Trecerea Sa este pascală, învietoare. Pe unde trecea, neştiutorii 
se luminau, bolnavii se vindecau, morţii înviau. De aceea a putut 
zice cu atâta putere şi îndreptăţire „Eu sunt învierea şi viaţa. ” 9 
Adevăratul creştin este cel ce îl urmează pe Hristos, pe cât e cu 
putinţă oamenilor, prin fapte şi prin cuvinte. De aceea si viata 

9 î 

noastră trebuie să devină un Paşti, adică o trecere de la moarte 

la viaţă, prin credinţă, fapte bune şi cu împreună lucrarea harului 

/\ 

lui Dumnezeu. Iată de ce învierea Domnului este pentru noi şi o 
chemare, o chemare la deşteptarea la realitatea pe care ne-o arată 
şi psalmistul, anume că „ viaţa aceasta este umbră şi vis. ” Iar 
dacă aici este umbră şi vis, realitatea autentică se află dincolo, iar 
poarta, calea şi uşa spre acest dincolo, sunt învierea Domului. 


8 Ioan VII, 6; 

9 Ioan XI, 25; 

Dumnezeu este iubire, iar lumea creată, precum şi omul 
sunt expresia şi rodul acestei iubiri. Dumnezeu ne iubeşte, ne 
vrea fericiţi, îndelung rabdă, aşteptând răspunsul nostru întru 
iubire. „Iată, Eu stau la uşă şi bat; de va auzi cineva glasul 

Meu şi va deschide uşa, voi intra la el şi voi cina cu el şi el 
cu Mine. ” 10 

Odinioară, pe muntele Fericirilor, Mântuitorul a spus: 
„Iubiţi pe vrăjmaşii voştri, binecuvântaţi pe cei ce vă blestemă, 
faceţi bine celor ce vă urăsc şi rugafi-văpentru cei ce vă vatămă 
şi vă prigonesc. ” u De pe muntele Golgotei, având mâinile şi 
picioarele străpunse de piroane grele, Iisus Hristos rosteşte 
acum rugăciunea iertării pentru cei ce-L răstigneau: „Părinte, 
iartă-le lor că nu ştiu ce fac. ” 12 Vie ne este în minte şi icoana 
Sfântului Arhidiacon şi întâiului Mucenic Ştefan, care, în timp 
ce era bătut cu pietre, se ruga cu glas mare, spre iertarea celor 
ce-1 ucideau: „Doamne, nu le socoti lor păcatul acesta !” 13 Nu 
întâmplător se citeşte înainte de intrarea în Postul Mare şi Pilda 
Fiului Risipitor, în care fiul cel pierdut şi însingurat, care a risipit 
averea părintească, deschide „ uşile pocăinţei ” şi este primit în 
braţele pline de iertare şi de iubire ale Tatălui Său. înţelegem 
din aceasta că pocăinţa este primul pas spre învierea noastră, 
îndepărtaţi de Dumnezeu prin faptele noastre, se cuvine „să ne 
venim în sine ” şi să rostim „ Tată am greşit ! ”. In aceste cuvinte 
se cuprinde întreaga istorie a dorului de mântuire a omenirii. 
Răsplata acestei pocăinţe depăşeşte cele mai frumoase visuri 
ale noastre: suntem invitaţi să ne întoarcem nu ca slugi, aşa 
cum credea fiul risipitor că merită, ci ca fii, îmbrăcaţi cu cea 

10 Apocalipsa III, 20; 

11 Matei V, 44; 

12 Luca XXIII, 34; 

13 Fapte VII, 60; 

mai bună haină şi prăznuind cu cea mai bună mâncare pe 
care ne-o poate Tatăl oferi. 

înţelegem, de asemenea, că iertarea şi iubirea sunt virtuţi 
care nu ar trebui să lipsească nici unui bun creştin şi sunt 
condiţii esenţiale ale mântuirii noastre. Pentru a avea parte de 
iubirea şi iertarea Tatălui ceresc, în urma pocăinţei noastre, şi 

noi trebuie să fim capabili de a le oferi pe acestea semenilor 

/\ 

noştri. însuşi Mântuitorul ne învaţă zicând: „ Că de veţi ierta 
oamenilor greşelile lor, ierta-vaşi vouă Tatăl vostru Cel ceresc; 
iar de nu veţi ierta oamenilor greşelile lor, nici Tatăl vostru nu 
vă va ierta greşelile voastre. ” 14 Noi înşine rostim în rugăciunea 
Tatăl nostru următoarele cuvinte: „Şi ne iartă nouă greşelile 
noastre, precum şi noi iertăm greşiţilor noştri. ” Iertarea se află 
în inima creştinismului, a învăţăturii lui Hristos. Ea vine numai 
în urma unei iubiri nemăsurate, ca iubirea lui Dumnezeu. De 
aceea, ne este atât de greu să iertăm, pentru că nu avem iubire 
îndeajuns. în lumina iubirii, chiar răul care a fost săvârşit asupra 
noastră devine prilej de bucurie şi de viaţă. Vedem aceasta în 
pilda lui Iosif care le-a spus fraţilor săi ce-1 vânduseră ca sclav: 
„ Să nu vă întristaţi, nici să vă pară rău că m-aţi vândut aici, că 
Dumnezeu m-a trimis înaintea voastră pentru păstrarea vieţii 
voastre... Deci nu voi m-aţi trimis aici, ci Dumnezeu. ” 15 

Trăirea învierii celei întru Hristos şi trecerea noastră de la 
moarte la viaţă se adeveresc prin măsura iubirii faţă de aproapele, 
după cum şi iubirea faţă de aproapele devine experienţa învierii 
noastre. în acest sens, Sfântul Evanghelist Ioan zice: „Noi ştim 
că am trecut din moarte la viaţă, pentru că iubim pe fraţi; cine 
nu iubeşte pe fratele său rămâne în moarte. ” 16 Numai simţind 

14 Matei VI, 14-15; 

15 Facere XLV, 5, 8; 

16 I Ioan III, 14; 

şi trăind în acest mod ne facem părtaşi ai Tainei Sfintei învieri şi 
ne punem nădejdea, nu în noi, „ci în Dumnezeu, Cel ce înviază 
pe cei morţi ” n , pe al Cărui Fiu, pentru noi întrupat, Răstignit şi 
înviat îl auzim din Scripturi grăind: „Fără Mine nu puteţi face 
nimic. 

Aceleaşi smerite simţiri va fi avut şi poetul creştin Vasile 
Voiculescu când scria atât de sugestiv: 

„ Chip al infinitului răstignit în noi, 

Punem slabele noastre braţe peste-ale Tale 
Pironeşte-ni-le de aripile-Ţi triumfale 
Să ne înalţi cu Tine din lăuntricul gunoi... ” 19 


Iubiţi fii ai învierii Domnului, 


• A 

Toată iconomia învierii Mântuitorului Hristos arată 
nesfârşita dragoste şi purtare de grijă a lui Dumnezeu faţă de fiii 
Săi şi faţă de întreaga creaţie. Prin Sfânta înviere, Dumnezeu 
caută cu milostivire spre noi şi îndreaptă ceea ce omul stricase 
şi risipise. El nu dispreţuieşte pe cel căzut şi nu-1 uită, ci îl 
caută şi îl ajută să meargă pe calea cea dreaptă. Prin harul Său 
tămăduitor El redă sufletului şi trupului sănătatea, redă omului 
puterea şi-i insuflă curajul şi nădejdea. Creaţia este astfel icoana 
iubirii veşnice a lui Dumnezeu, iar omul-coroana creaţiei, este 
chipul lui Dumnezeu, cu vocaţie de fiu după har şi cu finalitate 
veşnică în iubirea Sfintei Treimi. 


17 II Corinteni I, 9; 

18 Ioan XV, 5; 

Vasile Voiculescu, Poezii, Crucea-înălţare, Editura Coresi, Bucureşti, p. 249; 

Acest adevăr, că omul este creat de Dumnezeu spre 

veşnicie, având datoria de a năzui spre cetăţenia cerească, ni-1 

arată şi Sfântul Vasile cel Mare când spune: „ Dumnezeu L-a 

plăsmuit pe om [după un model] din adâncul Său, iar lucrarea 

sa iscusită a pornit dinăuntru... Ochii săi nu sunt aplecaţi spre 

pământ, ci are capul înălţat spre cele de sus, pentru a privi 

către înălţimea cu care este înrudit. Prin urmare, nu săvârşi 

lucruri care sunt în afara firii tale, nu-ţi fixa privirea asupra 

celor pământeşti, ci asupra celor cereşti, acolo unde se află 

Hristos. Fiindcă, spune Scriptura, „ dacă aţi înviat împreună cu 

Hristos, căutaţi cele de sus, unde se află Hristos. ” 

In acest chip ai fost plăsmuit. însăşi alcătuirea ta este 

o şcoală pentru ţelul în vederea căruia ai fost născut. Ai fost 

născut ca să-L priveşti pe Dumnezeu, nu pentru ca viaţa ta să se 

târască pe pământ, nici pentru a te bucura de plăcere ca vitele, 

ci pentru a-ţi desăvârşi cetăţenia cerească. ” 20 

/\ 

Evenimentul mântuitor al învierii Domnului înseamnă 
o nouă şi înnoitoare perspectivă ontologică pentru întregul 
univers, dar mai ales pentru om. Relaţia umanităţii cu Creatorul 

/V 

este cu totul alta încă din momentul întrupării: Cuvântul şi Fiul 

Unul-Născut al lui Dumnezeu se face om pentru ca omul să 

/\ /\ 

devină dumnezeu după har. Insă momentul învierii instaurează 
o relaţie personală şi veşnică a fiecărui om cu Dumnezeu care se 
concentrează în Taina Sfintei Euharistii, prin care pâinea şi vinul 
afierosite lui Dumnezeu în timpul Sfintei Liturghii devin, prin 
pogorârea Sfântului Duh, Trupul şi Sângele Domnului înviat, 
împărtăşirea cu vrednicie din Sfântul Trup şi Sfântul Sânge 
devine modul personal, direct şi intim al celor credincioşi de a 
intra în comuniune cu Dumnezeu. 

20 Sfântul Vasile cel Mare, Scrieri dogmatice şi exegetice , în PSB 4, Editura 
Basilica a Patriarhiei Române, Bucureşti, 2011, p. 330-331; 

Un alt Sfanţ Părinte al Bisericii ne învaţă că împărtăşirea 
cu vrednicie, precedată de o pocăinţă sinceră, adevărată, este cu 
adevărat trăirea Sfintei Taine a învierii, prăznuirea cum se cuvine a 
Sfintelor Paşti. Astfel, el ne grăieşte: „ Catehumenul nuprăznuieşte 
niciodată Pastile, deşi posteşte în fiecare an, pentru că nu se 
împărtăşeşte cu Sfintele Taine. După cum cel care nu posteşte 
prăznuieşte Paştile dacă se apropie cu conştiinţa curată de Sfintele 
Taine, fie că se împărtăşeşte astăzi, mâine, oricând. Apropierea 
cea mai bună de Sfintele Taine nu se judecă prin ţinerea timpurilor 
sărbătorilor, ci prin conştiinţa curată. Noi însă facem dimpotrivă: 


nu ne curăţăm cugetul; iar dacă ne apropiem de ziua aceea, 
socotim că prăznuim Paştile, deşi suntem plini de păcate. Dacă 
te împărtăşeşti chiar în Sâmbăta Mare cu conştiinţa necurată, ai 
pierdut tot rodul împărtăşirii, ai plecat de la Biserică fără să fi 
prăznuit Paştile. Şi, dimpotrivă, dacă te împărtăşeşti chiar astăzi, 
fiind spălat de păcate, prăznuieşti aşa cum se cuvine Paştile. ” 21 

Răsplata cea vrednică de dorit a celor credincioşi, 

/\ 

care prăznuiesc în acest fel Sfânta înviere a Domnului, ne-o 
arată cu glas de bucurie Sfântul Simeon Noul Teolog când ne 
povăţuieşte prin astfel de cuvinte: „Dacă veiprăznui aşa, şi aşa 
te vei împărtăşi de dumnezeieştile Taine, toată viaţa ta va fi o 
sărbătoare, şi nu numai o sărbătoare, ci şi un prilej de sărbătoare 
şi un Paşte, trecere şi ieşire din cele văzute spre cele spirituale, 
unde încetează orice umbră şi orice închipuire şi simbol şi unde 
ne vom desfăta veşnic curaţi de Jertfa cea preacurată, fiind 
împreună cu Hristos, împărăţind împreună cu Hristos, decât 
care nimic nu e mai mare în împărăţia cerurilor. 


21 Sfântul Ioan Gură de Aur, Cuvântări împotriva anomeilor. Către iudei , Editura 
IBMBOR, Bucureşti, 2007, p. 282-283; 

22 Sfântul Simeon Noul Teolog, Discursuri teologice şi etice , Scrieri I, ed. II-a, 
Editura Deisis, Sibiu, 2001, p. 382; 

Iubiţi fii sufleteşti, 


Dumnezeu, când ne-a zidit, ne-a pus înăuntrul firii noastre 
şi dorinţa de a căuta spre cele înalte, de a fi desăvârşiţi. Desăvârşiţi 
în curăţie, desăvârşiţi întru sfinţenie, după cum însuşi Mântuitorul 
ne porunceşte: „Fiţi, dar, voi desăvârşiţi, precum Tatăl vostru 
Cel ceresc desăvârşit este. ” 23 Câtă vreme Adam era în Rai, se 

/V 

străduia să devină desăvârşit, urcând din ce în ce mai mult. Insă 
a păcătuit, iar lupta lui spre desăvârşire s-a oprit. A rămas însă 
înăuntrul său această dorinţă spre desăvârşire pe care o moştenim 
cu totii. Cine nu doreşte să fie mai bun, mai fericit, mai frumos? 
însă după căderea protopărinţilor această dorinţă s-a deformat, 
si-a schimbat tinta. Acum ne dorim să fim desăvârşiţi dar, din 
păcate, în cele lumeşti. Ne dorim să fim primii, mai sus, mai buni, 
însă nu spre cele cereşti, ci spre cele pământeşti şi trecătoare. Ne 
dorim funcţii, respect şi privilegii în slava cea lumească. Chiar 
şi doi dintre Sfinţii Apostoli ai Mântuitorului, Iacov şi Ioan, fiii 
lui Zevedeu, au căzut în această ispită atunci când L-au rugat pe 
Domnul: „Dă-ne nouă să şedem unul de-a dreapta Ta, şi altul 
de-a stânga Ta, întru slava Ta. ” 24 

Şi, deoarece omul caută această slavă trecătoare şi 
mincinoasă, nu se va afla niciodată fericit şi nu-şi va găsi odihna 
în veac. Atunci însă când omul, luminat de Dumnezeu şi întărit 
prin puterea credinţei îşi va canaliza dorinţa înnăscută către 
scopul ei firesc, atunci va începe şi trecerea sa de la moarte la 
viaţă spre a se împărtăşi de roadele Sfintei învieri, în comuniunea 
Domnului Hristos. 


23 Matei V, 48; 

24 Marcu X, 37; 

Cel ce a biruit moartea ne vrea şi pe noi biruitori 
ai păcatului, căci El vrea ca şi noi să avem viaţă şi să trăim 
împreună cu EL „ Rămâneţi în Mine şi Eu în voi”’- ne spune 
Mântuitorul. „Precum mlădiţa nu poate să aducă roadă de la 

sine, dacă nu 1 ămâne în viţă, tot aşa nici voi, dacă nu rămâneţi 
în Mine. ” 25 

Aceasta trebuie să fie bucuria învierii! Trăirea noastră 

după învăţătura şi pilda Domnului Iisus Hristos, asemănarea 

vieţii noastre cu viaţa Sa, prin blândeţe şi smerenie. 

Sfintele Evanghelii nu ne vorbesc despre imitarea lui 

Hnstos, ci despre urmarea lui Hristos, ca răspuns la chemarea 

Sa „Dacă voieşte cineva să vină după Mine, să se lepede de 

sine, să-şi ia crucea în fiecare zi şi să-Mi urmeze Mie. ” 26 
/\ 

In mod obişnuit, noi când vorbim despre cruce, înţelegem 
mai întâi nevoinţă şi încercări, sau boală, suferinţă şi chiar moarte. 
Dacă însă în toate acestea care alcătuiesc crucea mea, rămân 
singur, le port de unul singur, atunci, lipsit de harul şi de adevărul, 
de lumina şi de puterea lui Hristos, nu mai văd decât sfârşitul. 
Dar când crucea mea e prinsă de Crucea lui Hristos ca mlădiţa de 

viţă, atunci totul mi se luminează, toate capătă valoare şi sens. în 

/\ 

Hristos, Crucea nu este punct final, ci cale către înviere; Crucea 
este iubire. Crucea este şi nevoinţă şi suferinţă şi încercare, dar 
şi ceva cu mult mai mult, anume, prin Cruce, mântuirea mea este 
legată inseparabil de Hristos. Iar în Crucea lui Hristos e prezent 
aproapele meu, Biserica, lumea. Crucea înseamnă schimbul 
de iubire între Hristos şi mine, între mine şi aproapele. Crucea 
uneşte cerul cu pământul, pe verticală, dar şi pe oameni între ei, 


25 Ioan XV,4; 

26 Luca IX, 23. 

pe orizontală. De aceea putem spune că în aproapele stă mântuirea 
mea, şi câtă iubire şi iertare sunt eu dispus să-i ofer. 

/V 

In zi de praznic sfanţ ne adăpăm şi noi duhovniceşte din 
roadele şi plinătatea învierii Domnului Hristos, după cum din 
acelaşi foc pot fi aprinse nenumărate făclii. Şi cu cât sunt aprinse 
mai multe, acestea revarsă belşug de lumină, căci Hristos Cel 

A, 

înviat. Dumnezeu fiind, este prisositor în toate bunătăţile. 

A 

Impărtăşindu-vă din inimă aceste învăţături, vă îndemnăm 
să le aşezaţi în suflete şi să le împliniţi întotdeauna în faptă. Vă 
îmbrăţişăm cu părintească dragoste şi vă dorim să aveţi alese 
bucurii întru Hristos Domnul Cel înviat, zile îndelungate, cu 
pace şi cu sănătate deplină şi vă adresăm vestirea cea de biruinţă 
purtătoare: Hristos a înviat! 

A 

Al vostru de tot binele doritor si către Domnul Cel înviat 

totdeauna rugător, 


fGALACTION 





EPISCOPUL ALEXANDRIEI ŞI TELEORMANULUI 


14 



Dată în reşedinţa Noastră episcopală din Alexandria 
la Praznicul învierii Domnului nostru Iisus Hristos, 
în anul mântuirii 2018. 




















